《次陆务观韵寄王景文一首》
宋代·王阮

朔风摇楚水，国步益艰辛。
往事忽成梦，逆胡何日臣。
凡今天下士，皆昔座中人。
尚被中原发，烦君与正巾。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。